Kumbi Bayibolu ndi Buku la Zeru za Ŵanthu?
Vo Bayibolu limuka
Bayibolu lo so liziŵika kuti Malemba Ngakupaturika, le ndi ulongozgi wamampha ukongwa. Chinanga kuti ve viyo, kweni wonani mo Bayibolu litijikonkhoske leneku. Ilu likamba kuti: “Malemba ngosi ngakukambirika ndi Chiuta.” (2 Timote 3:16) Vo lemba ili likamba vauneneska ukongwa. Ŵanaŵaniyani ivi:
Palivi munthu yo wangasuska fundu zo zikonkhoska mbiri ya Bayibolu.
Wo alembanga Bayibolu angulemba vinthu vauneneska pe ndipu angubisa chechosi cha. Venivi vititichitisa kuti tigomezgengi vo akulemba.
Bayibolu le ndi fundu yikulu yimoza yakuti: Chiuta wazamulongo pakweru kuti iyu ngwakwenere kulamuliya ndipuso kuti wazamufiska khumbu laki mwakugwiriskiya ntchitu ufumu waki wo we kuchanya.
Chinanga kuti pajumpha vyaka vinandi kutuliya po Bayibolu likulembeke, kweni nkhani zo likukamba zakukwaskana ndi sayansi ze che zauneneska mwakupambana ndi nkhani zinyaki zo ŵanthu anandi azigomezganga pa nyengu yeniyo.
vo akulemba mbiri yakali akulemba vilongo kuti mauchimi nga m’Bayibolu ngafiskika.
tum_Latn slk_Latn tum_Latn lug_Latn tum_Latn tum_Latn tum_Latn tum_Latn